Fund Flow เข้าไทยเริ่มแผ่ว หลังจากกรรมการนโยบายการเงินให้ความเห็นเกี่ยวกับการขึ้นดอกเบี้ย!! - FINNOMENA
28 มี.ค. 2559

HOT NEWS DIGEST – Fund Flow เข้าไทยเริ่มแผ่ว หลังจากกรรมการนโยบายการเงินให้ความเห็นเกี่ยวกับการขึ้นดอกเบี้ย!!
หนึ่งในกรรมการนโยบายการเงินให้ความเห็นว่า Fed น่าจะขึ้นดอกเบี้ยใน เม.ย. นี้ หากตัวเลขต่างๆใน US ออกมาดี
ความเห็นนี้ทำให้เงินเริ่มไหลกลับเข้าดอลลาร์ เงินบาทได้อ่อนจาก 34.80 บาทเป็น 35.30 บาทต่อดอลลาร์
โดยในวันศุกร์ที่ผ่านมาฝรั่งมีการขายหุ้น และ ตราสารหนี้ เป็นจำนวน 1,700 ล้านบาท และ 3,600 ล้านบาท ตามลำดับ
ช่วงนี้ควรระมัดระวังหุ้นขนาดใหญ่ไว้ เพราะที่ผ่านมาหุ้นใหญ่ได้ปรับตัวขึ้นมาค่อนข้างแรง ซึ่งหุ้นใหญ่อาจจะโดนกระทบจาก Fund Flow นี้
หุ้นขนาดใหญ่ที่พูดถึง ก็อย่างเช่น หุ้นกลุ่มสื่อสาร, กลุ่มพลังงาน และ กลุ่มธนาคารพาณิชย์ 
FINNOMENA รายงาน
ระวังแรงขายหุ้นใหญ่ Fund Flow ถอยกลับพักในดอลลาร์
แหล่งข่าว : Money Channel 28 มีนาคม 2559
ตลาดหุ้นไทยในสัปดาห์ที่ผ่านมา เคลื่อนไหวตามเม็ดเงินที่สลับหมุนเปลี่ยนกลุ่มหุ้นเก็งกำไร และตอบสนองรับกระแสข่าวที่เกิดขึ้นเป็นรายวัน รวมทั้งการขึ้นลงของราคาน้ำมันและโภคภัณฑ์ตลาดโลก ก่อนเผชิญแรงขายท้ายสัปดาห์ ทำให้ไม่สามารถปิดยืนได้เหนือ 1,400 จุด
*ตัวเลขตลาดแรงงานสหรัฐฯ เดือนมี.ค. ชี้ชะตาดอกเบี้ยเฟด
ทิศทาง Fund flow ในช่วงนี้กลับเข้าพักในเงินดอลลาร์ ภายหลังถูกตอกย้ำด้วยมุมมองของประธานเฟดสาขาเซนต์หลุยส์ “James Bullard” หนึ่งในกรรมการนโยบายการเงิน ที่ได้ชี้ให้เห็นถึงโอกาสขึ้นดอกเบี้ยในปีนี้ เริ่มตั้งแต่ในเดือนเม.ย. ถ้าหากตัวเลขในตลาดแรงงานสหรัฐฯ ออกมาแข็งแกร่ง แม้เขาจะยังไม่ตัดสินใจว่าจะสนับสนุนการโหวตขึ้นดอกเบี้ยหรือไม่ เพราะต้องรอให้เห็นข้อมูลที่ชัดเจน
อ่านต่อได้ที่ : ระวังแรงขายหุ้นใหญ่ Fund Flow ถอยกลับพักในดอลลาร์
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ